Early-Years: Stasjonsarbeid

Early-Years er et helhetlig og tilpasset leseprogram fra Australia/Nylund skole.
Stasjonsarbeid prinsipper:

Elevene blir delt i grupper på 4-5 stykker, gjerne etter lesenivå eller lignende. Det som var vanlig i 1C var at de ble delt opp etter bordgruppene. 
Elevene får være på hver stasjon i ca 12-15 minutter. Når tiden er ute, ble det signalisert ved at en klokke ringte. 

Når elevene skal ha stasjonsarbeid blir det vist på en tavle hva de forskjellige stasjonene går ut på, og i hvilken rekkefølge de skal gå i. 

Det er viktig for elevene at de vet hvor de skal arbeide på de forskjellige stasjonene. Derfor har klassen stasjonene på faste steder i klasserommet.

Bøker og arbeidsoppgaver og annet utstyr som elevene skal bruke, bør ligge klart på stasjonsstedet.

Før elevene begynner med stasjonsarbeidet forteller læreren grundig hva de skal gjøre på hver stasjon.

Stasjonene som de bruker på Lillesund var 

· Lærer

· ABC

· Matematikk/bygge/konstruksjon

· Bok/lese

· Finmotorisk

· Data

Lærerstasjon: Elevene får veiledning i forhold til boken som de har hatt i lese lekse. Sammen ser de på bokens oppbygging, de går gjennom vanskelige begreper og de fokuserer på leseforståelsen. Elevene får velge om de vil lese boken, eller om de vil fortelle fra den. 

Elevene får forskjellige bøker i leselekse, og når de er ferdig med boken, bytter de bok med en av de andre elevene. 

ABC-stasjon: På denne stasjonen arbeidet elevene med et hefte som gikk ut på bokstaver. I heftet var det forskjellige oppgaver. Elevene skulle gjøre alt fra å øve seg på å skrive en bokstav flere ganger, til å fargelegge ord som hadde bokstaven i navnet.
Matematikk stasjon: Her skulle elevene trille 2 terninger. Deretter skulle de ta tallene som de fikk på terningen og gjøre om til et regnestykke. Elevene får utdelt et ark med ledig plass til å skrive tallene, + og = stod skrevet på arket.

Bygge/konstruksjon stasjon: Elevene fikk lov til å leke med klosser, eller magnet klosser. De fikk velge selv hva de ville bygge.
Bok/lesestasjon: Når elevene var på denne stasjonen, kunne de lese i bøker som de hadde lånt på skolebiblioteket, eller de kunne gå å låne bøker. 

Ellers kunne de lage egne bøker. Når klassen har gått gjennom et tema, lager de ofte bøker om det de har lært eller det de husker. I påsken lagte de en bok som handlet om de forskjellige dagene i påsken. I bøkene som de lager selv, kan de både tegne og skrive. 

Finmotorisk stasjon: På denne stasjonen varierer det hvilke aktiviteter elvene kan jobbe med. Aktivitetene som de varierer mellom er:

· Klippe/limeoppgaver

· Border/løkkeskrift

· Perle

· Plastelina

· Male og tegne (dette knyttes ofte til tema)

· Sy

· Let og lim: Let i ukeblader eller aviser etter en viss bokstav, og lim den på et ark

· Lage ”spå”

Datastasjon: Når elevene er på denne stasjonen får de bruke data. Her kan barna få skrive fritt, eller så får de et tema eller en ramme som de skal holde seg innenfor. Når elevene hadde hatt sykdom som tema, skulle de skrive om en gang de var syke. 

